**OSEBNA PREDSTAVITEV PREDAVATELJA**

Red. prof. dr. Iztok Palčič je zaposlen na Univerzi v Mariboru na Fakulteti za strojništvo kot visokošolski predavatelj pri predmetih s področja proizvodnega in projektnega menedžmenta ter inženirske ekonomije. Trenutno opravlja dolžnosti prodekana za infrastrukturo in sodelovanje z okoljem, od 2015 do 2019 je bil prodekan za izobraževalno dejavnost. V letih 2005 in 2006 je bil zaposlen na GEA College – Fakulteti za podjetništvo kot direktor raziskovalno-razvojnega inštituta. Je član Evropske akademije za industrijski menedžment. Od leta 2004 do leta 2017 je bil član izvršilnega odbora Slovenskega združenja za projektni management in do konca leta 2016 glavni urednik revije Projektna mreža Slovenije. Ima pridobljen mednarodni certifikat s področja projektnega menedžmenta IPMA, nivo B. Je ocenjevalec projektov v različnih nacionalnih in mednarodnih programskih shemah.